Teemu Lahtinen
Teemu Lahtinen (s. 27. huhtikuuta 1977 Hämeenlinna) on perussuomalainen poliitikko ja Suomen Sisun entinen puheenjohtaja. Lahtinen kertoo edustavansa kansallismielistä ja isänmaallista maailmankatsomusta. Hän oli Suomen Sisun sihteeri vuosina 2003–2004, puheenjohtaja 1998–2002 ja 2005–2007 sekä varapuheenjohtaja 2008.
Aki Lahtinen
Lahtinen aloitti pelaajauransa Oulun Palloseurassa, jonka runkopelaajiin hän kuului seuran noustua mestaruussarjaan 1975. Menestyksekkäiden kotimaan sarjakausien jälkeen Lahtinen siirtyi Englannin pääsarjaan (tuolloin 1. divisioona) nousseeseen Notts Countyn joukkueeseen, jossa hän pelasi neljän vuoden ajan. Seuran pudottua 3. divisioonaan 1985 hän palasi takaisin kotimaahan Kemin Palloseuraan. Vuonna 1988 Lahtinen palasi kotikaupunkiinsa Ouluun ja sen silloiseen pääsarjaseuraan Oulun Työväen Palloilijoihin, joiden joukkueessa hän pelasi uransa viimeiset kaudet vuoteen 1990 saakka. Lahtinen toimi myös OTP:n valmentajana loppukaudella 1990, kun joukkueen valmentajana toiminut puolalainen Mirosław Sajewicz oli vapautettu tehtävästään.